**Varga Erika – Romani Design**

előadás - beszélgetés

**Romológia és Nevelésszociológia Tanszék könyvtára**

**D322-323**

**2023. március 21. 1700 óra**

Szeretettel várjuk kedves vendégeinket a Pécsi Evangélikus Roma Szakkollégium (PERSZE) és a PTE BTK NTI Romológia és Nevelésszociológia Tanszékének együttműködésével megvalósuló **PERSZE Café** rendezvényünkre, melyet a Romológus szaknapok keretében szervezünk meg.

Vendégünk lesz Varga Erika a Romani Design megálmodója és vezetője.  A tervezett beszélgetés keretében megismerkedünk Erika életútjával, projektjével, eredményeivel.

A beszélgetést Kőszegi Krisztián, a PERSZE munkatársa vezeti.

A részvétel minden érdeklődő számára ingyenes*.*

A Romani Design*ötletgazdája, Varga Erika tervező 2010-ben Budapest szívében nyitotta meg Magyarország első roma divat stúdióját. “Számomra a divat ugyanaz, mint írónak a szavak, festőnek a színek. A ruháimon keresztül tudom megfogalmazni önmagam és megteremteni azt a világot, amelyben szívesen élek” – vallja Varga Erika ötvösművész és tervező.*

*Erika gyerekkorából, tradíciókövető családjából hozza magával a Romani Design termékekre jellemző változatos formákat és gazdag színvilágot. Küldetésének tekinti, hogy ezt az örökséget továbbadja és a divat segítségével teremtsen hidat kultúrák között. A divat, mint a társadalmi párbeszéd kortárs eszköztára jelenik meg az általa tervezett kollekciókban- a termékek közül már számos darab része múzeumok állandó gyűjteményeinek, szerepelnek tárlatokon és tudományos publikációkban. A divattervezésen túl az oktatás és szociális tevékenység tölti ki Erika mindennapjait.  -* [*https://romani.hu/*](https://romani.hu/)